
PRVO POGLAVLJE

Božanska dela koja čine tvoju službu svršenom






A ti budi trijezan u
svačemu, trpi zlo, učini djelo jevanđelista, SLUŽBU SVOJU
SVRŠI.

Timotiju poslanica druga 4:5

 


Moguće je u
potpunosti izvršiti službu. Služba Isusu
Hristu je najvažnija aktivnost kojom možeš
da se baviš. Najveća privilegija koju čovek može imati je da radi za Boga. Rad za Boga naziva se
„služba“. Izuzetno je važno da u potpunosti sprovedeš svoju službu
i završiš svaki zadatak koji ti je Gospod poverio na zemlji. Nemoj
da umreš a da nisi u potpunosti izvršio svoju službu.

Neće ti se
dopasti dolazak u Raj ako ne sprovedeš službu u
potpunosti.

Znaš kako je kad izađeš na
ispit za koji se nisi pripremio! Znaš kako
je kad šef vidi da se nisi pripremio za posao.

I kažite Arhipu: gledaj na
službu koju si primio u Gospodu da je dovršiš.

Kološanima poslanica
4:17

Mnogi će reći da ne znaju
koji je njihov poziv, a kamoli kako da ga
u potpunosti sprovedu! Ova knjiga govori o tome kako da u potpunosti sprovedeš svoju službu. Ako čitaš ovu
knjigu, već imaš službu. Obrati pažnju na upozorenje koje je
Pavle uputio Arhipu: „Službu svoju svrši.“ Drugim rečima, potrudi se da u
potpunosti sprovedeš svoju službu.

Mnogi ljudi kažu: „Nisam
nadaren kao ti i nemam duhovnu moć.“
Istina je da se mnogi od nas osećaju nedovoljno nadareni za službu.
U stvarnosti, mnogi su izabrani od Boga,
ali ne reaguju na to. Mnogi ljudi su osetili ljubav, ali ne reaguju
na nju.

Ako misliš da ćeš videti
anđela pre nego što odgovoriš na Božji poziv, verovatno nikada
nećeš ni odgovoriti.

Kako bi u potpunosti
izvršio svoju službu, moraš da razumeš kako te Bog poziva i
usmerava ka delima. Kako bi izvršio svoju službu, moraš da
odgovoriš na božanske događaje u tvom
životu.

Božanski
događaji

Mnogi ne shvataju šta su
božanski događaji. Nezavisno od toga da li shvataš, propuštanje da
odgovoriš na božanske događaje garantuje
da nećeš u potpunosti izvršiti svoju službu. Većina ljudi ne izvrši
u potpunosti službu zato što ne odgovore na božanske događaje u
svom životu. Šta su božanski događaji? Božanski događaji u tvom
životu su:

1. Božansko
dovlačenje. (Jevanđelje po Jovanu
6:44)

2. Božanske želje.
(Timotiju poslanica prva 3:1)

3. Božanska ubeđenja.
(Jevanđelje po Jovanu 16:7-8)

4. Božanska ljubav. (Peta
knjiga Mojsijeva 6:5)

5. Božansko milosrđe.
(Korinćanima poslanica druga
4:1)

6. Božansko razdvajanje.
(Peta knjiga Mojsijeva 10:8)

7. Božanska volja.
(Efescima poslanica 1:9)

8. Božanski poziv.
(Rimljanima poslanica 1:1)

9. Božanska misija.
(Knjiga proroka Jone 1:1-3)

10. Božanski ciljevi. (Priče Solomunove
16:4)

11. Božanske vizije.
(Djela apostolska 26:19)

12. Božanski darovi.
(Rimljanima poslanica 1:11)

13. Božanska blagodat.
(Timotiju poslanica druga 1:8-9)

14. Božanski posao.
(Rimljanima poslanica 12:4)






Nema potrebe da se
pretvaraš da moraš bukvalno čuješ glas pre
nego što saznaš šta treba da radiš u
svojoj službi. Nema svrhe da tvrdiš kako
čekaš da ti se javi Isus pre nego što saznaš šta treba da radiš.
Postoje mnogi božanski događaji koji će te voditi ka tvojoj službi
i pomoći ti da je sprovedeš.

Misteriozna Božja volja,
Božja svrha i Božja blagodat moćni su
događaji koji će te voditi pravo ka tvojoj službi.

Ako ne odgovoriš na Božju
blagodat i ljubav, nikada nećeš postati
služitelj. Pavle je rekao kako ga Božja ljubav ograničava.
Odvajanje od porodice, otadžbine i naroda važni su duhovni događaji
koji se odigravaju u životu. Pravilno reagovanje na ove duhovne
događaje učiniće da u potpunosti izvršiš svoju službu.

















DRUGO POGLAVLJE

Sledi onog koji te privlači
sebi

 Niko ne može doći k meni ako ga ne DOVUČE otac koji me posla;
i ja ću ga vaskrsnuti u pošljednji dan.

Jevanđelje po Jovanu
6:44

Sledi osobu koja te
privlači sebi i u potpunosti ćeš sprovesti svoju službu!
Privlačnost je natprirodna pojava. Obrati pažnju na koga te Bog
usmerava. Ako slediš ljude koji te privlače, u potpunosti
ćeš sprovesti svoju službu!

1. Ako te privlači Bog,
doživljavaš natprirodno iskustvo.

Privlačnost ka Bogu je
natprirodna stvar. Otac te privlači ka sebi. Mnogi ne vole Boga!
Mnogi ne žele da se mole ili da poste. Mnogi ne vole Bibliju! Mnogi
ne vole crkvu. Privlačenje znači ljubav. Bog ti daruje privlačnost ka sebi i
crkvi!

Možda ćeš primetiti da
privlače crkva, hrišćanstvo i Bog. To ume
da bude toliko neprimetno da ne možeš da
raspoznaš da li te privlači crkva ili diskoteka.

Važno je da prepoznaš šta
te privlači. Svakog od nas privlači nešto
drugo. Kada prepoznaš šta te privlači, počećeš da prepoznaješ svoj
poziv i da izvršavaš svoju službu.

2. Ako te privlači neki
čovek, takođe doživljavaš natprirodno iskustvo.

Koja je razlika između
privlačnosti i želje? Kada te neko privlači, osećaš kako težiš ka
toj osobi. Počinje da te zanima šta ta osoba priča i radi. Kada
nešto želiš, postoji jača unutrašnja žudnja za tom stvari. Želja
ostavlja jači utisak od privlačnosti.

3. Možda će biti teško da
prepoznaš kada osećaš privlačnost.

Prepoznavanje privlačenja
je verovatno najteže duhovno iskustvo. Kada te privlači Bog, ne primećuješ
šta ti se dešava. Pronalaziš sebe u crkvi, u zajednici, na skupu i
sa braćom.

4. Privući ćete Božji ljudi koje je Gospod odabrao.

Niko ne može doći k meni
ako ga ne DOVUČE otac koji me posla; i ja ću ga vaskrsnuti u
pošljednji dan.

Jevanđelje po Jovanu
6:44

Možda te privlači neki
Božji čovek! Bog će te usmeriti ka ljudima od kojih možeš da
naučiš. Većinu Božjih ljudi neki vole, a neki
preziru. Isti
Božji čovek koji te privlači možda iritira druge.

Možda te oduševljava neki
Božji čovek, dok ostali ne mogu da ga smisle. Niko ne može da priđe
bliže Bogu dok ga Gospod ne povuče. Često te sam Gospod privlači
sebi na neprimetan način preko svojih slugu. Isus je jasno istakao
da niko neće moći da mu se približi sve dok ga Bog ne povuče. Isusa
nisu svi voleli. Većina Jevreja tražila je da bude razapet. Nisu
svi mislili da je dobar. Isus nam je
objasnio ovaj fenomen rekavši: „Niko ne
može doći k meni ako ga ne dovuče otac“.
Prepoznao je svakog čoveka koji mu se
približio zato što je znao da je u pitanju natprirodna
stvar.

5. Privući ćete različiti ljudi u različitim
vremenima.

A sjutradan opet stajaše
Jovan i dvojica od učenika njegovijeh, I vidjevši Isusa gdje ide,
reče: gle, jagnje Božije.

I čuše ga oba učenika kad
govoraše, i otidoše za Isusom.

Jevanđelje po Jovanu
1:35-37

Tokom čitave tvoje službe,
Bog će u tebi izazivati naobjašnjivu privlačnost ka ljudima koji su
važni za izvršenje službe. Važno je da
prepoznaš natprirodno usmeravanje od strane Svetog duha. Prihvati
da te Sveti duh usmerava ka nekim ljudima.

Čak su i Jovanovi
sledbenici bili privučeni ka Isusu kada su čuli za njega. Napustili
su svog gospodara, Jovana Krstitelja, i počeli da slede
Hrista od prvog dana kada su ga ugledali.
Jovanu Krstitelju to nije teško palo zato što je znao da je samo
posrednik između Isusa i ostatka
sveta.

Tokom čitave moje službe,
primećivao sam privlačnost i interesovanje ka različitim Božjim
ljudima. Ovi ljudi su bili veoma važni za
obavljanje moje službe. Dopunjavali su
jedni druge u ulogama koje su odigrali u mom životu. Kao dečaka me
je privlačio Kenet Hegin. I dalje me privlači, iako sam u pedesetim
godinama. Privlačili su me i drugi Božji ljudi u različitim
periodima. Svi oni imali su snažan uticaj na moju
službu.












TREĆE POGLAVLJE

Prihvati odbacivanje i svrši svoju
službu

 K svojima dođe i svoji ga NE PRIMIŠE. A koji ga primiše dade
im vlast da budu sinovi Božiji, koji vjeruju u ime
njegovo.

Jevanđelje po Jovanu
1:11-12






1. Mnogi služitelji bivaju
odbačeni pre nego što budu prihvaćeni.

Odbacivanje je neizbežna
stvar sa kojom ćeš se susresti u svojoj službi. Džona Vezlija je
odbacila Anglikanska crkva
i bio je prisiljen da propoveda izvan
zvaničnih crkava. Neke od njegovih najčuvenijih propovedi držane su na grobljima.
Jednom je održao moćnu propoved stojeći na očevom grobu. Međutim,
pred kraj života, kada je imao oko osamdeset godina, sve crkve koje
su ranije za njega bile zatvorene, dočekivale su ga širom
otvorenih vrata.

Ne znam nikoga
ko je prihvaćen, a da prethodno nije bio odbačen.
Ono što je važno jeste da te prihvati Bog.

2. Mojsija su odbacili
Izraelićani.

Odbacili su ga kao svog
vođu. „Šta misliš, ko si ti?“, rekli su mu
kada je pokušao da ih spase. Nakon ovog
odbacivanja, otišao je u divljinu da pronađe Boga. Tek kada je
pronašao Boga, prihvaćen je kao vođa Izraelićana.

A on reče: ko je tebe
postavio knezom i sudijom nad nama? hoćeš li da me ubiješ kao što
si ubio Misirca? Tada se Mojsije uplaši i reče: zaista se
doznalo.

Druga knjiga Mojsijeva
2:14

3. Isusa su odbacili Izraelićani.

Većina Izraelićana je
odbacila Isusa. Došao je svojima i oni ga
nisu prihvatili. Isusa su odbacili kao cara Jevreja. Tek kada se
bude vratio u svoj svojoj slavi, njegov narod će ga prihvatiti.

Danas je hrišćanstvo
nejevrejska religija. Jevrejski narod u potpunosti i apsolutno
odbacuje hrišćanstvo.

K svojima dođe i svoji ga
ne primiše.

Jevanđelje po Jovanu
1:11

4. Do odbacivanja dolazi
istovremeno sa privlačnošću ka
nekome.

Često se dešava da se približavanje Bogu odvija istovremeno sa
odbacivanjem od strane ljudi. Ne tuguj ako te ljudi odbacuju. Usred
tog odbacivanja, počećeš da se približavaš
poziciji koju ti je Bog odredio.

Ja sam pronašao Gospoda
kada sam bio u srednjoj školi. Približio sam se Bogu u isto vreme
kada su me odbacivali vršnjaci i prijatelji. Zbog toga što sam mešanac, braon kože, mešovite rase,
odbacivali su me i smatrali strancem, pa čak i belcem. To
odbacivanje se sastojalo od kažnjavanja, maltretiranja i
ismevanja.

Žarko sam želeo da me
prihvate i da budem nečiji prijatelj. Svaki mlad čovek želi da bude
deo mase. Jednog dana mi je jedan drugi, stariji učenik, takođe
mešanac, objasnio šta mi se dešava. Rekao
mi je da prolazim kroz nezasluženu patnju, kažnjavanje,
maltretiranje i iživljavanje zato što sam mešanac. Savetovao me je
da se posvetim studijama.

Počeo sam da shvatam da
sam drugačiji i da me ne prihvataju kao druge momke iz Gane. Baš u
to vreme upoznao sam jednu grupu novorođenih hrišćana. Bili su to
sjajni ljudi. Osećao sam se tako prihvaćeno i voljeno. Ne
shvatajući, počeo sam da im se približavam i da žudim za njihovim
društvom. Postepeno su postali moji jedini
i najbolji prijatelji u okrutnom školskom okruženju. Bog je
iskoristio to što su me odbacili kako bi me približio sebi i svojim
ljudima.

5. Odbacivanje je bolno,
ali neophodno za tvoje pročišćenje.

I Faraon čuv za to tražaše
da pogubi Mojsija. Ali Mojsije pobježe od Faraona i dođe u zemlju
Madijamsku, i sjede kod jednoga studenca.

Druga knjiga Mojsijeva
2:15

Rezultat odbacivanja je
osamljenost. Osamljenost je način da
komuniciraš samo sa Bogom.

Odbacivanje je važno zato
što te sprečava da slediš masu.

Osigurava da ne napraviš
iste greške u službi kao oni pre tebe.
Zbog odbačenosti, u mogućnosti si da učiš direktno od
Boga.

Odbacivanje osigurava da
prisustvo Boga u tvom životu i u tvojoj
službi bude nezagađeno.

6. Odbacivanje je važno za
rukovođenje tvojom službom.

I reče Gospod Mojsiju: kad
otideš i vratiš se u Misir, gledaj da učiniš pred Faraonom sva
čudesa koja ti metnuh u ruku:a JA ĆU UČINITI DA MU OTVRDNE SRCE i
ne pusti naroda.

Druga knjiga Mojsijeva
4:21

I Gospod reče Mojsiju:
evo, postavio sam te da si Bog Faraonu; a Aron brat tvoj biće
prorok tvoj. Govorićeš sve što ti zapovjedim; Aron pak brat tvoj
govoriće Faraonu da pusti sinove Izriljeve iz zemlje svoje. A JA ĆU
UČINITI DA OTVRDNE SRCE FARAONU, TE ĆU UMNOŽITI ZNAKE SVOJE I
ČUDESA SVOJA u zemlji Misirskoj.

Druga knjiga Mojsijeva
7:1-3

Odbacivanje podrazumeva
zatvorena vrata. Kada te jednom odbace, ne možeš napred. Ne možeš
da propovedaš onima koji te ne žele, da razgovaraš sa onima koji te
ne vole, da ideš tamo gde tvoja poruka nije dobrodošla,
da se viđaš sa onima koji ne vole način tvog
služenja. Međutim, upoznaćeš i ljude koji te prosto obožavaju i
vole sve u vezi sa tobom. Među njima ti je mesto. Tako ćeš
prepoznati svoje plodno polje. Posmatraj odbacivanje kao božansko
zatvaranje vrata. Bog je poslao Mojsija Faraonu. Faraon je
bio okrutan. Upravo je njegova okrutnost i
odbacivanje Mojsija dovelo do Mojsijeve
čudesne službe. Mojsije je poznat po čudima i znacima. Ali do tih
čuda i znakova ne bi mogao
da dođe da nije bilo odbacivanja od strane
Faraona. Čak i kad je Bog slao Mojsija Faraonu, rekao mu je da će
do toga doći. Drugim rečima, Bog je želeo da Faraon Mojsiju kaže
„ne“. Odbacivanje je zaista vid duhovnog vođstva! Moraš da naučiš
na koji put te usmerava odbacivanje.

